ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 6/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle.
Tänään jatkan edelleen uutta sarjaani Älä rajoita Jumalaa.
Aiheesta on kirja, jonka alaotsikko on "Kuvittele itsesi menestyväksi."
Olen puhunut aiheesta jo paljon.
Tämä upea ilmoitus muutti elämäni.
Herra puhui minulle 31.1.2002 jakeen Ps. 78:41 kautta.
Siinä sanotaan kuningas Jaakon käännöksen mukaan: -
"Ja yhä edelleen he kiusasivat Jumalaa ja rajoittivat Israelin Pyhää."
Jumala mullisti elämäni tuon jakeen kautta. Tämä kirja on kirjoitettu -
12 vuotta tuon kohtaamisen jälkeen. Uskon, että se voi muuttaa elämäsi.
Aiheesta on saatavana myös CD- ja DVD-levyjä sekä työkirja.
Erikoistarjouksena tarjoamme tällaista staattista tarraa.
Se lähtee irti taustapaperista ja tarttuu mihin vain.
Siinä ei ole liimaa, vaan se tarttuu staattisen sähkön avulla.
Minulla on tällainen kylpyhuoneen peilissä ja auton tuulilasissa -
muistuttamassa pyrkimyksestäni olla rajoittamatta Jumalaa.
Olen puhunut jo paljon asioita tähän aiheeseen liittyen.
Kerroin, miten Jumala teki minut tietoiseksi siitä, että rajoitin Häntä.
Olen myös haastanut teitä, sillä me kaikki rajoitamme Jumalaa jotenkin.
Jumala on äärettömän suuri, ja on mahdotonta saada irti -
ja toteuttaa kaikkea sitä, minkä Hän on meille suunnitellut.
Vaikka olisit onnistunut siinä paremmin kuin minä tai joku muu, -
et silti pysty hyödyntämään Jumalan mahdollisuuksia täysin.
Käytämme koko elämämme tämän päämäärän tavoitteluun.
Paavali kirjoitti jakeissa Fil. 3:13―14, ettei ollut vielä voittanut palkintoa, -
mutta riensi tuota päämäärää kohti. Emme saavuta sitä koskaan.
Jumala on niin suuri, ettei kukaan voi edustaa Häntä täydellisesti -
eikä ammentaa kaikkea, mitä Hänessä on.
Rajallinen ihminen ei voi ilmentää Jumalan ääretöntä täyteyttä, -
mutta meidän tulee pyrkiä siihen suuntaan. Tästä olemme jo puhuneet.
Viime jaksossa aloin puhua tietyistä asioista elämässäni, -
joita tekemällä rajoitin Jumalaa. Jakeissa Mark. 4:18―19 puhutaan -
tämän maailman huolista, rikkauden viettelyksistä ja muista himoista, -
joiden avulla Saatana tukahduttaa Jumalan Sanan -
ja estää meitä tuottamasta hedelmää ja täyttämästä potentiaaliamme.
Voisi myös sanoa, että olin laiska. Olin kamppaillut Herran työssä vuosia.
Jamie ja minä olimme välillä köyhiä ja lähes nälkäkuoleman partaalla.
Tingimme kaikesta ja kamppailimme. Kokouksissani ei käynyt paljon väkeä.
Niinpä minun oli pakko etsiä Herraa ja rukoilla selvitäkseni.
Jokainen vastoinkäyminen olisi voinut olla meille liikaa.
Aloitettuani tv-ohjelman vuonna 2000 työmme oli kasvanut koko ajan.
Ohjelma kosketti ihmisiä, ja aloin ottaa rennosti ja laiskotella.
Nautin siitä, etten joutunut koko ajan venymään äärirajoilleni.
Nautin siitä, että kaikki sujui suhteellisen helposti.
Jumala sanoi, että se rajoitti Häntä. Toki meidän kuuluukin nauttia -
Jumalan siunauksista matkan varrella. En tarkoita, että meidän pitäisi -
vain pyrkiä jatkuvasti eteenpäin hullun kiilto silmissä.
Nautin kyllä matkasta, mutta aloin olla liian tyytyväinen tilanteeseeni.
Jae Saarn. 5:2 kuvaa tätä hyvin: "Sillä paljosta työstä tulee unia, -
ja missä on paljon sanoja, siinä on tyhmä äänessä."
Tämän voi tulkita monella tavalla.
Amplified-raamatunkäännöksessä se on käännetty näin: -
"Unelma toteutuu kovan työn ja tuskallisten ponnistusten kautta."
Se tarkoittaa, että jos meillä on unelmia, nuo unelmat eivät toteudu, -
jos laiskottelemme ja olemme tyytyväisiä nykytilanteeseen.
Jos haluat muuttaa maailmaa laajemminkin kuin perheesi parissa, -
antaa Jumalan toimia kauttasi ja koskettaa ihmisiä, -
se vaatii paljon vaivannäköä ja tuskallista ponnistelua.
Vuonna 2002 olin siinä tilanteessa, että otin vain asiat rennosti.
En ponnistellut enkä toiminut uskon varassa.
En tiedä, voitko samaistua tähän. Nyt tilanteeni on toinen.
Herra puhui minulle viime kesänä, että rajoitin Häntä taas.
Viimeiset 3,5 vuotta olimme rakentaneet ensimmäistä -
kahdesta suunnitellusta rakennuksesta raamattukoulua varten.
Projekti maksoi 32 miljoonaa dollaria, ja olin päättänyt olla ottamatta lainaa.
Siihen sisältyvät tontin hinta ja tarvittava infrastruktuuri.
Käytimme 11 miljoonaa koko tulevan kampusalueen infrastruktuuriin.
Itse rakennus maksoi 19 miljoonaa, mutta koko projekti 32 miljoonaa.
Kun aloitimme projektin, minulla ei ollut siihen rahaa.
Tarvitsemme yli kaksi miljoonaa kuussa tv-ohjelman lähettämiseen, -
henkilökunnan palkkoihin ja muihin välttämättömiin kuluihin.
Sen lisäksi meidän piti saada kokoon 32 miljoonaa dollaria -
noin 30 kuukaudessa. Se tekee noin miljoona dollaria kuussa.
Olimme paineen alla, ja minun oli pakko luottaa Jumalaan -
ja pysyä rohkealla mielellä. En voinut levätä, mutta kun rakennus valmistui, -
huokaisin syvään helpotuksesta ja aloin jälleen rajoittaa Jumalaa.
Herra sanoi, että yksi rakennus valmistui, mutta tarvitaan vielä toinen.
Arvelin, että se maksaisi noin 25 miljoonaa, -
mutta tarjousten tultua se näyttääkin maksavan 35 miljoonaa.
Laskimme parkkipaikkojen määrän kaupungin arvion mukaan, -
mutta sen mukaan yhdessä autossa matkustaa viisi ihmistä, -
mutta tutkimuksemme mukaan oikeampi luku on vain 1,5 ihmistä.
Niinpä tarvitsemme kolminkertaisen määrän parkkitilaa.
Emme halua käyttää koko Jumalan antamaa kaunista tonttia pysäköintiin.
Silloin ihmiset joutuisivat lisäksi jättämään autonsa todella kauas.
Niinpä päätin, että olisi parasta rakentaa tuhannen auton parkkihalli, -
josta suurin osa tulee maan alle, jotta rakennus sopii paremmin tontille.
Parkkihalli tulee maksamaan noin 18 miljoonaa dollaria.
Jos kaikki nämä lasketaan yhteen, uusi projekti maksaa 53 miljoonaa.
Uuteen rakennukseen tulee iso auditorio ja parkkihalli.
Silti Herra sanoi, että unelmani olivat aivan liian pieniä.
Hän haluaa maailman kauneimman raamattukoulukampuksen, -
ainakin verrattuna niihin, joita olen nähnyt.
Kävin äskettäin suuressa kristillisessä yliopistossa.
Olin järkyttynyt. Menin paikkaan, josta näkyi koko kampusalue, -
ja siellä oli ainakin 50 rakennusta. Minä olin suunnitellut vain kahta.
Siellä opiskelee 3 500 ihmistä. Herra sanoi, että Chariksen -
pääkampuksella tulee olemaan ainakin yhtä paljon opiskelijoita.
Lisäksi on toki muita kouluja. Herra käski valmistautumaan siihen, -
että opiskelijoita on ainakin 3 500, iltakoulun kanssa reilusti yli 4 000.
Katsoin tuota kristillistä yliopistoa, jossa on 3 500 opiskelijaa -
ja yli 50 rakennusta ja aloin ymmärtää ajattelevani aivan liian pienesti.
Tarvitsemme myös opiskelija- asuntoja ja monenlaista muutakin.
Woodland Parkista on vain noin 20 kilometriä Colorado Springsiin, -
mutta opiskelijoille sopivista asunnoista on siellä pulaa, -
samoin hotellihuoneista.
Olen harkinnut hotellin rakentamista konferenssivieraitamme varten.
Jumala on näyttänyt minulle monenlaisia suuria asioita.
Viime kesänä, juuri kun olin huokaissut helpotuksesta -
saatuani 23 miljoonan dollarin projektin valmiiksi ilman lainaa, -
eikä meidän enää tarvinnut saada kasaan ylimääräistä miljoonaa -
joka kuussa, Jumala puhui minulle näistä uusista projekteista.
Nyt tarvitsemme useita miljoonia kuussa. Joudun taas venymään, -
mutta olen varma, että saan tämän uudenkin projektin tehtyä.
Sitten Herra näyttää jotain uutta.
Meillä on 200 työntekijää täällä Colorado Springsissä -
ja vähän yli 100 Woodland Parkissa.
Heitä on siis kahdessa paikassa noin 30 kilometrin päässä toisistaan.
Se aiheuttaa ongelmia, ja joitakin asioita pitää olla kahdessa paikassa.
Olisi hyvä, jos voisimme siirtää heidät kaikki samaan paikkaan.
Naapurimme Woodland Parkissa haluaisivat myydä meille -
noin kahden neliökilometrin tontin, joka olisi meille loistavaa lisätilaa.
Lisäksi tontilla on jo reilun 5 000 neliön kokoinen rakennus, -
joka on rakennustyyliltään hyvin uutta rakennustamme vastaava.
Se sopii meille täydellisesti. Voisin siirtää 200 työntekijääni sinne -
ja yhdistää toiminnot saman katon alle. Jumala on nostanut sen mieleeni.
Hänellä on suuret suunnitelmat.
Rajoitin alun perin Jumalaa, koska olin laiska ja lepäsin laakereillani.
Kuten tässä Saarnaajan kohdassa sanotaan, unelma toteutuu vain, -
jos sen eteen tekee töitä.
On helpompi olla tekemättä mitään kuin ponnistella ja tehdä työtä.
Jumala on antanut minulle näyn raamattukoulusta -
ja ihmisten kouluttamisesta. Jos Herran paluu viivästyy, -
se voi toimia sukupolvien ajan ja muuttaa Kristuksen ruumista.
Jumala on näyttänyt asettaneensa minut tähän asemaan -
ja antaneensa minulle tarvittavat resurssit, jotta varustaisin muita.
Ne eivät ole minua itseäni varten. Koulu voi muuttaa kansojen kohtaloa.
Ohjelma näkyy kaikkialla maailmassa, mutta voin sanoa USA:sta, -
että se on menossa väärään suuntaan niin kuin moni muukin maa.
Jumalattomuus kasvaa ja lisääntyy. Olemme käännekohdassa.
Jos jotain ei tapahdu, maailma on kohta tuhon oma.
Monet ajattelevat, että lopun aikoina laittomuus pääsee valtaan -
ja monen rakkaus kylmenee, kuten jakeessa Matt. 24:12 sanotaan.
Nyt tuo profetia täyttyy, ja meidän pitää vain sinnitellä.
Voi olla, että elämme lopun aikoja ja tuo profetia täyttyy pian.
Voi olla, ettei suunta enää käänny, -
mutta en halua vain antaa sen tapahtua tekemättä mitään.
Haluan taistella sitä vastaan ja pitää meteliä asiastani.
Ja vaikka koko maa ja maailma jatkaisivat syöksyään, -
tulemme pelastamaan miljoonia sieluja tuolta tuholta.
He kääntyvät ja alkavat palvella Jumalaa palavalla sydämellä.
En halua vain seurata syrjästä, kun pahoja asioita tapahtuu.
On mahdollista, että tulee herätys. Niin on tapahtunut ennenkin.
Katsoin televisiosta sarjaa, joka kertoi 2. maailmansodasta.
Olisi ollut helppo pitää sitä lopun aikojen tapahtumina.
Olen kuullut saarnattavan, että Hitler oli antikristus, -
ja on totta, että Hitler sopi Raamatun kuvaukseen antikristuksesta -
paremmin kuin kukaan nykyisin toimiva ihminen tai ryhmittymä.
Hän vainosi juutalaisia ja teki monenlaista pahaa.
Olisi ollut helppoa väittää, -
että se oli lopun aikojen merkki ja ottaa vastaan se, mitä oli tulossa.
Siinä oli vain se vika, ettei Hitler ollut Ilmestyskirjassa kuvattu -
lopullinen antikristus. Moni vastusti asioiden kehitystä, ja tuli herätys.
Tapahtui monenlaista, ja maailman suunta muuttui.
Olemme keränneet sen satoa vuosi- kymmeniä. Niin voi tapahtua jälleen.
Teen kaiken voitavani, jotta asiat muuttuisivat -
ja uskon, että Jumala haluaa minun tekevän niin.
Se tosin vaatii paljon työtä. Olisi helpompi vetäytyä -
ja todeta, että olen jo tehnyt osani. Jumala rakastaisi minua silti.
Hän ei olisi minuun tyytymätön eikä hylkäisi minua.
En usko, että kukaan on koskaan ilmentänyt Jumalaa täydellisesti.
Dwight L. Moody oli kerran nuorena jumalanpalveluksessa.
Evankelista sanoi, ettei maailma ollut vielä nähnyt, -
mitä Jumala voisi tehdä Hänelle täysin antautuneen miehen kautta.
Moody nousi ja sanoi: "Jumalan armosta haluan olla tuo mies!"
Hän teki upeita asioita, vaikka ei ollut korkeasti koulutettu.
Moni seurakunta torjui hänen jäsenhakemuksensa, -
koska häntä ei pidetty tarpeeksi uskottavana kristittynä.
Hän luki huonosti. Jos hän törmäsi Raamattua lukiessaan sanaan, -
jota ei ymmärtänyt tai osannut lausua, hän lopetti lukemisen siihen, -
saarnasi tuohon sanaan asti ja jatkoi lukemista tuon sanan jälkeen.
Näin hän pyrki salaamaan huonon lukutaitonsa.
Hän oli kouluja käymätön mies, mutta vaikutti monilla mantereilla.
Hän perusti raamattukouluja, jotka ovat yhä toiminnassa.
Hän muutti seurakuntaa ja saarnasi kuninkaallisille.
Jumala käytti häntä upeasti, mutta hänkään ei ilmentänyt kaikkea, -
mitä Jumala voi antaa. Maailma ei ole vieläkään nähnyt, -
mitä Jumala voi tehdä yhden Hänelle täysin antautuneen miehen kautta.
En usko itsekään pystyväni siihen, mutta yritän parhaani mukaan.
Kun Herra sanoi vuonna 2002, että rajoitin Häntä, -
tein sitä muun muassa siksi, että olin valinnut helpon reitin.
Kuten tässä Saarnaajan kohdassa sanotaan, unelmat toteutuvat vain, -
jos teemme kovasti työtä. Jumalan käyttöön antautuminen -
ei ole kaikkein helpoin tie, mutta se on parempi tie.
Vastavirtaan uiminen vaatii enemmän kuin myötävirtaan kelluminen.
Kuollut kalakin voi valua myötävirtaan, ja valitettavasti moni tekee niin.
He valitsevat aina kaikkein helpoimman vaihtoehdon.
Et tule muuttamaan maailmaa, jos teet niin.
Maailmalla tarkoitan tässä omaa maailmaasi, omia ympyröitäsi.
Et saavuta täyttä potentiaaliasi, jos valitset aina helpoimman tien.
Koen, että Pyhä Henki puhuu tästä kauttani joillekin teistä.
Edessänne on valintoja, ja teillä on kiusaus valita helpoin tie, -
ei sitä, jonka todella koette olevan Jumalan tahto teille.
Teillä on kiusaus tehdä elämästä helppoa itsellenne ja perheellenne, -
mutta Jumala sanoo teille kauttani, että teidän pitää ponnistella.
Lakatkaa olemasta laiskoja ja rajoittamasta Jumalaa vain siksi, -
ettette halua nähdä vaivaa. Toki on myös lihallisia asioita, -
joihin jotkut panostavat niin paljon, että ne vievät heistä mehut.
Se tukahduttaa Sanan. Puhuin viimeksi jakeista Mark. 4:18―19.
Tämän maailman huolet ja rikkauden viettelykset tukahduttavat Sanan.
En nyt puhu lihallisesta kunnianhimosta enkä siitä, -
että sinun pitäisi ruveta suuryrityksen johtajaksi ja tehdä töitä hullun lailla.
Puhun ihmisille, jotka tietävät, että Jumalalla on heille enemmän -
kuin he ovat tähän asti kokeneet, mutta sen saaminen vaatii työtä, -
ja he pohtivat, maksaako se vaivan. Herra sanoo, että se kannattaa.
Jos tavoittelet tähtiä, mutta pääsetkin vain kuuhun asti, -
sekin on enemmän kuin moni saa.
Et ehkä saavuta kaikkea haluamaasi, mutta tärkeintä on oikea suunta.
Kuten aiemmin sanoin, Jumala on antanut minulle näyn -
valtavasta raamattukoulusta, joka tulee vaikuttamaan maailmaan -
ja Kristuksen ruumiiseen kymmenien vuosien, ehkä jopa sukupolvien ajan.
Jumala on antanut minulle tämän näyn, mutta se ei ole helpoin tie.
Vaikka en saisi sitä valmiiksi, -
haluan voida sanoa elämäni lopussa, että ainakin tavoittelin sitä.
Jumala nostaa sitten esiin jonkun toisen, joka saattaa sen loppuun.
Me kaikki seisomme edellisten sukupolvien harteilla, -
ja jos Herran paluu viivästyy, toiset seisovat meidän harteillamme.
En ole koko seurakunta. Jumala on nostanut esiin monia ihmisiä.
Haluan tehdä osuuteni ja sen, minkä Jumala on pannut sydämeeni.
En halua todeta elämäni lopussa, etten toteuttanut sitä kaikkea.
Haluan voida sanoa kuten Paavali, että olen tehnyt kaiken, -
ja päättänyt juoksun, ja minulle on varattuna voitonseppele.
En halua, että tankissani on jäljellä yhtään bensiiniä, kun kuolen.
Haluan käyttää sen kaiken ja mennä niin kauas ja syvälle -
evankeliumin kanssa kuin Jumala haluaa. Kun yritin päästä helpolla -
eikä minulla ollut tätä asennetta, rajoitin Jumalaa.
Jumala puhui minulle siitä, ja minun piti tehdä siitä parannus.
Minun piti suostua lähtemään takaisin taisteluun -
ja valitsemaan jälleen kovemman tien, ja olen iloinen, että tein sen.
Jumala on siunannut minua ja kauttani monia muita.
Jotkut teistä ovat tienhaarassa, ja teidän on tehtävä päätös -
lakata rajoittamasta Jumalaa.
Tiedän, että unelman saavuttaminen vaatii paljon työtä ja vaivaa, -
mutta se on sen arvoinen. Tee se muiden vuoksi, ellet itsesi.
Andrew'n opetus "Älä rajoita Jumalaa" on saatavana kirjana.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan toisessa osassa puhutaan tämän maailman huolista.
Se on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyvät ruudulla.
Muista maatunnus, jos soitat Ison-Britannian ulkopuolelta.
Ota yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Joulukuussa 2014 Andrew järjestää erityisen teatteritapahtuman.
18. ja 19.12. pääsette kokemaan Coloradon cowboy-tyylisen joulun.
Tähän teatteri- ja illallistapahtumaan mahtuu vain rajoitettu määrä ihmisiä.
Tammikuussa 2015 Andrew puhuu Arizonan Phoenixissa ja Mesassa -
ja pitää vuotuisen miesten seminaarin Coloradon Woodland Parkissa.
Helmikuussa hän vierailee Kalifornian kaupungeissa.
Lisätietoa tapahtumista alueellasi saat nettisivuiltamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Tarinoista saat tietää, mitä todella tapahtuu -
Andrew Wommack Ministriesissä ja Charis-raamattukoulussa.
Sisäpiirin tarinat löydät vain nettisivuiltamme.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tässä ovat siis Australian- toimistomme yhteystiedot.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön